**Redoslijed izvođenja računskih radnji**

Lijep pozdrav, dragi učenici!

 Napiši u bilježnicu naslov Redoslijed izvođenja računskih radnji. Ne zaboravi upisati **današnji datum!**

**Otvori** udžbenik na stranici 65. i **riješi** prvi zadatak. Prisjeti se da se najprije računa ono što je u zagradama!

**Pažljivo promotri ilustraciju u 2. zadatku.** Koliko kotača ukupno imaju 6 automobila i 1 bicikl? Znamo da svaki automobil ima 4 kotača. To možemo izračunati množenjem 6 × 4 , ali moramo pribrojiti još 2 kotača s bicikla. Zapisat ćemo to kao 6 × 4 + 2. Dakle, prvo izračunamo koliko je kotača na automobilima (množenje) pa ćemo pribrojiti 2 kotača s bicikla.

6 × 4 + 2 = 24 + 2 = 26

– množenje smo izračunali, a + 2 ćemo prepisati, jer to još nismo izračunali

 Ukupno imaju 26 kotača.

 **Zapamti! *Ako su u zadatku zbrajanje, oduzimanje, množenje i dijeljenje, prvo se računa množenje i dijeljenje, a zatim zbrajanje i oduzimanje!***

 **Riješi** 3. i 4. zadatak u udžbeniku. Prvo rješavaj množenje i dijeljenje, a zbrajanje i oduzimanje prepiši pa u drugome koraku riješi zadatak do kraja.

|  |  |
| --- | --- |
| **RAZGIBAJ SE MALO!****USTANI I PLJESNI RUKAMA 5 PUTA.** **NAPRAVI 10 TRBUŠNJAKA.** | 3_Brojevi_pljesni |

**Riješi** **5. i 6. zadatak** u udžbeniku na isti način. Pročitaj pravilo u 5. zadatku i pokušaj ga zapamtiti.

 **U bilježnicu precrtaj i prepiši 2. zadatak** pa ispod toga **prepiši pravilo iz 5. zadatka!**

**Prepiši ove primjere u bilježnicu i zapamti kojim redoslijedom radimo ako imamo više računskih radnji.**

 5× 6 + 25 = 30 + 25 = 55

 48 + 36: 6 = 48 + 6 = 44

 8 × 6 + 54 : 6 = 48 + 9 = 57